楊氏_(江國太妃)

江國太妃楊氏  ， 弘農郡華陰縣 （ 今陝西省華陰市 ） 人 ， 出自弘農楊氏越公房 。 曾祖北魏輔國將軍 、 諫議大夫楊暄 ， 祖北周開府儀同三司 、 臨貞公 、 汾州刺史楊旉 ， 父隋御史大夫 、 納言 、 尚書左右僕射 、 尚書令 、 太子太師 、 司徒 、 郢楚越三公楊素 ， 嫡母越國夫人鄭祁耶 。 楊氏於隋朝入宮 ， 隋煬帝 “ 欣加禮異 ， 特超恆序 ” ， 後又爲唐高祖所納 ， 冊爲 “ 嬪 ” ， 生高祖第二十子元祥 。 貞觀五年 ， 元祥封許王 ， 楊嬪隨子晉封 “ 許國太妃 ” 。 貞觀十一年 （ 637 ） 七月己巳 ， 許王徙封江王 ； 九月五日 ， 楊氏亦隨子改封 “ 江國太妃 ” 。 永徽六年 （ 655 ） ， 江王轉任鄧州刺史 ； 顯慶二年 （ 657 ） 十二月二十八日 ， 楊太妃卒於鄧州官舍 ， 年五十六 。 顯慶三年 （ 656 ） 十二月十二日庚辰 ， 楊太妃 “ 穸於獻陵之隅 ” ， 喪事所需 ， 皆由官給 。